২০১০ পুরুষ হকি বিশ্বকাপ
২০১০ পুরুষ হকি বিশ্বকাপ হল আন্তর্জাতিক হকি ফেডারেশন পরিচালিত পুরুষ হকি বিশ্বকাপের দ্বাদশ আসর যা ২৮ ফেব্রুয়ারি থেকে ১৩ মার্চ পর্যন্ত ভারতের নয়া দিল্লি শহরে অনুষ্ঠিত হয়। এই আসরে অস্ট্রেলিয়া বিজয়ী হয়, তারা ফাইনালে ২-১ গোলে জার্মানিকে পরাজিত করে। এফআইএইচ ভারতীয় হকি ফেডারেশনের "প্রমোটিং ইন্ডিয়ান হকি" প্রোগ্রামের অগ্রগতি এবং চ্যাম্পিয়নশিপের জন্য ভারতের প্রস্তুতি পর্যালোচনা করলে এবং "কোন ক্ষেত্রেই সন্তোষজনক অগ্রগতি হয়নি" বলে সতর্ক করে দিলে এই অনুষ্ঠানের ভারতের আয়োজন নিয়ে সন্দেহ দেখা দেয়। সন্তোষজনক অগ্রগতি না হলে ভারত বিশ্বকাপ আয়োজনের অধিকার হারাতে পারে বলে সতর্ক করা হয়েছিল। এটি ১৮ জুলাই ২০০৮-এ নিশ্চিত করা হয় যে আন্তর্জাতিক হকি ফেডারেশন আনুষ্ঠানিকভাবে ভারতকে হোস্টিং অধিকার প্রদান করেছে।